 2 Ihe E Mere 16  Nafọ nke iri atọ na isii nke ọchịchị Esa, Beasha eze Izrel busoro Juda agha wee malite iwu Rema, ka ọ ghara ikwe ka onye ọ bụla pụọ ma ọ bụ bata nebe Esa eze Juda nọ.Esa wee si nakụ dị nụlọ Jehova nakwa nụlọ eze wepụta ọlaọcha na ọlaedo zigara Ben-hedad bụ eze Siria, onye bi na Damaskọs, sị:Mụ na gị gbara ndụ, nna m na nna gị gbakwara ndụ. Lee, m na-ezitere gị ọlaọcha na ọlaedo. Gaa mebie ọgbụgba ndụ gị na Beasha eze Izrel, ka o wee hapụ m.Ben-hedad wee gee Eze Esa ntị ma ziga ndị isi ndị agha ya, ha wee buso obodo ndị dị nIzrel agha, ha wee bibie Aịjọn na Dan na Ebel-meyim na ebe niile a na-akwakọba ihe nobodo ndị dị na Naftalaị.O wee ruo na ngwa ngwa Beasha nụrụ ya, ọ kwụsịrị iwu Rema ozugbo, kwụsịkwa ọrụ ọ nọ na-arụ.Ma Esa bụ eze kpọọrọ Juda dum, ha wee buru nkume Rema na osisi ya, bụ ndị Beasha ji na-ewu ya, o wee jiri ha malite iwu Giba na Mizpa.Noge ahụ, Hanenaị onye ọhụ ụzọ bịakwutere Esa eze Juda wee sị ya: Ebe ọ bụ na ị dabeere nebe eze Siria nọ, ị dabereghị nebe Jehova bụ Chineke gị nọ, nihi ya, ndị agha eze Siria agbapụwo naka gị.Ọ bụ na ndị Itiopia na ndị Libia abụghị ìgwè ndị agha dị ukwuu, nweekwa ọtụtụ ụgbọ ịnyịnya na ndị na-agba ịnyịnya? Ọ bụ na Jehova enyefeghị ha naka gị maka na ị dabeere nebe ọ nọ?Nihi na anya Jehova na-ahụzu ụwa dum iji gosi ike ya maka ndị obi ha zuru ezu nebe ọ nọ. I zuzuru nzuzu nihe a i mere, nihi ya, malite ugbu a gaa nihu, a ga na-ebuso gị agha.Ma Esa wesoro onye ọhụ ụzọ ahụ iwe wee tụkpuo ya nụlọ ọtọsị, nihi na o wesoro ya oké iwe nihi ihe a. Esa wee malite ichi ụfọdụ nime ndị ala ya ọnụ nala noge ahụ.Ma, lee, ihe metụtara Esa, ndị mbụ na ndị ikpeazụ, e dere ha nAkwụkwọ Ndị Eze Juda na Izrel.Nafọ nke iri atọ na itoolu nke ọchịchị Esa, ọrịa tụrụ ya nụkwụ ruo mgbe ọ rịasiwere ọrịa ike; ọbụna mgbe ọ nọ nọrịa, ọ chọghị Jehova, kama ọ chọrọ ndị na-agwọ ọrịa.Nikpeazụ, Esa sooro nna nna ya hà dinaa, o wee nwụọ nafọ nke iri anọ na otu nke ọchịchị ya.Ha wee lie ya ná nnukwu ili o gwuuru onwe ya nObodo Devid; ha wee nyiwe ya nihe ndina nke jupụtara ná mmanụ bọlsọm na ụdị mmanụ otite dị iche iche ndị a gwara nụdị pụrụ iche. Ha surekwaara ya ihe nsure ọkụ dị ukwuu maka olili ya. 